**PRACOVNÝ LIST pre birmovancov**

3.4. Eucharistia

**Doplň chýbajúce slová:**

1. Ježiš o sebe hovorí: *„Ja som ............ života. Kto prichádza ku mne, nikdy nebude .........., a kto .............**vo mňa, niky nebude žízniť.“* (Jn 6,35)
2. ............................ je prameň a vrchol všetkých sviatostí.
3. Svätá omša je slávenie Eucharistie, kedy sa za teba ........................... Ježišova obeta na kríži.
4. Počas svätej omše sa ............... a ....................premieňajú na ....................... ............. a ........
5. Svätá omša je dar, počas ktorej môžeš Bohu dať, no predovšetkým od Neho dar dostať a ............... Prinášame ......... ............., aby sa nechali premeniť. Budeme sa páčiť Bohu a pre svojich blížnych sa staneme „dobrým, výživným chlebom“.
6. ..............., sprítomnením Jeho obety, nám dáva účasť na milostiach spojenými s Jeho smrťou a zmŕtvychvstaním.
7. Eucharistia nie je odmena pre dokonalých, ale ...............pre slabých. Našu dušu živí, posilňuje a umožňuje jej rásť.
8. Svätá omša sa skladá z dvoch hlavných častí:z.............................. .................. a .................................... ................... .

**Zamyslenie:**

Skús sa zamyslieť, aký zmysel má stolovanie v živote človeka? Akú máš ty skúsenosť v tvojej rodine?

Ku komu si sadáš za stôl? Čo pre teba znamená, že ťa Kristus pozýva k stolu počas slávenia svätej omše? Ako sa správaš na hostine? Čo v prípade, keď si prítomný na hostine a neprijímaš jesť? Ako sa cítiš?

Spolu s ostatnými si prečítaj Božie slovo o Eucharistii: Jn 6,53-56

Ako sa prejavuje láska Boha v tejto časti Božieho slova?

Božie slovo hovorí, že Eucharistia je pre život s Ježišom veľmi dôležitá. Za akých okolností môžeš prijímať Eucharistiu? Napíš si to. Ako vnímaš to, že eucharistia nie je odmenou, ale posilou? Skúsiš to využiť? Daj si k tomu krátku modlitbu.

Chodíš v nedeľu na svätú omšu? Prečo? Čo si o tom myslíš? Veď s Bohom môžeš byť kdekoľvek si ...

*„Hľa, ja som s vami po všetky dni až do skončenia sveta.“* (Mt 28,20) Akou formou je Ježiš prítomný v tomto svete? Akou formou môže byť blízko pri tebe? Ktorú formu si vyberieš? A prečo?

Svätá omša má dve časti: bohoslužbu slova a bohoslužbu obety. V bohoslužbe slova sa čítajú niektoré časti zo Svätého písma. Zo Starého aj z Nového zákona. Najdôležitejšou časťou Bohoslužby slova je čítanie Evanjelia. Počas bohoslužby slova lepšie spoznávame Boha. Bohoslužba obety je tiež Božím slovom, ale cez skutočné stelesnenie Ježiša Krista na oltári. Reálnosť prítomnosti Ježišovej krvi a tela v eucharistii, hoci je to tajomstvo, teda niečo, čo je nevysvetliteľné, je zázrakom, dokazujú eucharistické zázraky. Môžete si o nich povedať, alebo pustiť video.

Ježiš nám dáva (najmä častým) prijímaním Eucharistie dáva účasť na milostiach spojenými s Jeho smrťou a zmŕtvychvstaním. Napíš, aké ké sú to milosti?

**Aktivita:**

Počas tohto týždňa sa pôjdem na svätú omšu a skúsim byť na nej sústredený. Prenesiem ju do svojho bežného života. Pozvem napríklad „k svojmu obedovému alebo desiatovému stolu“ niekoho a venujem mu svoju pozornosť.

Ak pôjdem okolo kostola, zastavím sa dnu, aby som sa Ježišovi poklonil a pozdravil ho.

**Modlitba**

Pane Ježišu, Ty si Boh a Pán. Ty si Spasiteľ a Vykupiteľ. Viem, že si prítomný vo Oltárnej sviatosti ako Boh a človek. Verím, že si skrytý v Eucharistii a chceš byť pokrmom mojej duše. Odovzdávam sa ti, ak chceš, buď mojím Priateľom a daj mi viac ťa poznať. Príď, Ježiš. Posväť mi dušu i telo. Ďakujem, že prichádzaš, keď ťa zavolám. Chráň ma a požehnaj aj mojich rodičov a priateľov. Amen

**Chýbajúce slová:** 1. chlieb, hladovať, verí; 2. Eucharistia; 3. sprítomňuje; 4. chlieb a víno, Ježišovo telo a krv; 5. prijať, seba samých; 6. Ježiša; 7. posila; 8. z bohoslužby slova a bohoslužby obety